Akteur geloof ná hy vrou (63) uit motorwrak 'red' | Maroela Media
Akteur geloof ná hy vrou (63) uit motorwrak 'red'
Harrison Ford (Foto: Facebook)
Die polisie in die Amerikaanse deelstaat Kalifornië het die akteur Harrison Ford vir sy braafheid geloof nadat hy vandeesweek 'n 63-jarige vrou uit 'n motorwrak "gered" het enkele oomblikke nadat sy beheer oor haar motor verloor het.
Ford was in Santa Paula noord van Los Angeles toe hy en 'n vriend die ongeluk sien gebeur het.
Matt Alonzo, 'n polisiewoordvoerder, sê die botsing het Maandag gebeur. Volgens Alonzo het die vrou se motor vir "onbekende redes" die pad verlaat. Sy het daarna skerp gerem en toe beheer oor die motor verloor waarna sy van 'n wal afgery en toe 'n boom getref het.
"Ford het opgetree soos 'n goeie Samaritaan," het Alonzo aan die koerant Ventura County Star gesê. "Hy het haar tot die beste van sy vermoë probeer help totdat die nooddienste op die toneel aangekom het."
Volgens mediaberigte het die akteur haar uit die motorwrak gehelp aangesien sy nie erge beserings opgedoen het nie.
Tom Kirkland, 'n woordvoerder van die Kaliforniese patrolliediens, sê die vrou was alleen in die motor ten tyde van die voorval. Sy het net geringe beserings opgedoen.
Ford het nie met die media gepraat of 'n verklaring oor die voorval uitgereik nie.
[Video] Amerikaanse sangeres maak opslae met Afrikaanse liedjie
Help Demi-Leigh só om as Mej. Heelal gekroon te word
Mooi man. Han Solo het tot die dame se redding gekom. Hy was beslis nie op 'n ander missie om 'n verlore ark te soek nie.
Sug…wat n gelukkige vrou!
Spokie · 2 jaar gelede
Ons kan maar net sug.. Maar hy bly n hero!
Indiana Jones; iets goeds uit Hollywood.
Veldmuis · 2 jaar gelede
Deesdae is deernis en herkenning van nood 'n rariteit. Ek vermoed Harrison Ford is 'n besondere persoon.